《和光亭》
宋代·何耕

枯木倚寒岩，三冬无暖气。
达人定汝笑，胸中太泾渭。
不妨声色海，径造佛祖地。
所以亦乐翁，花前时一醉。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。